П Р О Т О К О Л   № 16
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 03.07.2018 г.

Днес, 03.07.2018 г. /вторник/ от 11.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков 
						   
На заседанието присъства експертният сътрудник на комисията: Светла Кирилова – старши експерт в отдел „Съдебни кадри” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор на РБългария за даване на съгласие за трансформиране на 1 /една/ щ.бр. за длъжност „шофьор-куриер“ в 1 /една/ щ.бр. за длъжност „младши специалист-администратор и домакин“ в щата на Администрацията на главния прокурор. /вх. № ВСС-8076/26.06.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ.бр. за длъжност „шофьор-куриер“ в 1 /една/ щ.бр. за длъжност „младши специалист-администратор и домакин“ в щата на Администрацията на главния прокурор.
МОТИВИ: Необходимост, с цел уеднаквяване на видовете длъжности и броя на съдебните служители в учебните и почивните бази на ПРБ, и привеждане организацията на работния процес на служителите в съответствие с изискванията на трудовото законодателство. Налице е финансова обезпеченост в рамките на утвърдения бюджет на ПРБ за 2018 г.

		ВНАСЯ предложението в заседание на Прокурорската колегия на Висшия съдебен съвет, насрочено на 11.07.2018 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /П/
				   ГЕРГАНА МУТАФОВА